CELEX: 31982R0777
Language: el
Date: 1982-03-31 00:00:00
Title: Κανονισμός (EOK) αριθ. 777/82 τού Συμβουλίου τής 31ης Μαρτίου 1982 περί τροποποιήσεως τού κανονισμού (EOK) αριθ. 90/82 ο οποίος επιβάλλει οριστικό δασμό αντιντάμπινγκ στή φαινόλη καταγωγής Ηνωμένων Πολιτειών Αμερικής

Avis juridique important

|

31982R0777

Κανονισμός (EOK) αριθ. 777/82 τού Συμβουλίου τής 31ης Μαρτίου 1982 περί τροποποιήσεως τού κανονισμού (EOK) αριθ. 90/82 ο οποίος επιβάλλει οριστικό δασμό αντιντάμπινγκ στή φαινόλη καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 089 της 03/04/1982 σ. 0002 - 0002 Ισπανική ειδική έκδοση: Κεφάλαιο 11 τόμος 28 σ. 0083  Πορτογαλική ειδική έκδοση : Κεφάλαιο 11 τόμος 28 σ. 0086 

***** ΚΑΝΟΝΙΣΜΟΣ (ΕΟΚ) αριθ. 777/82 ΤΟΥ ΣΥΜΒΟΥΛΙΟΥ  της 31ης Μαρτίου 1982  περί τροποποιήσεως του κανονισμού (ΕΟΚ) αριθ. 90/82 ο οποίος επιβάλλει οριστικό δασμό αντιντάμπινγκ στη φαινόλη καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 12,  την πρόταση που υπέβαλε η Επιτροπή κατόπιν διαβουλεύσεων στο πλαίσιο της Συμβουλευτικής Επιτροπής του άρθρου 6 του κανονισμού αυτού,  Εκτιμώντας:  ότι, το Συμβούλιο με τον κανονισμό (ΕΟΚ) αριθ. 90/82 (2), επέβαλε οριστικό δασμό αντιντάμπινγκ στη φαινόλη καταγωγής Ηνωμένων Πολιτειών Αμερικής·  ότι, όπως διαπιστώθηκε στον κανονισμό (ΕΟΚ) αριθ. 90/82, στην περίπτωση της Shell Chemical Company δεν είχε διαπιστωθεί ντάμπινγκ κατά την περίοδο που χρησιμοποίησε η Επιτροπή για τον υπολογισμό του δασμού αντιντάμπινγκ· ότι, εν τούτοις, στο άρθρο 2 του κανονισμού αυτού δεν υπήρχε ιδιαίτερη πρόβλεψη για την επιστροφή ποσών που αποτέλεσαν αντικείμενο εγγυήσεως υπό μορφή προσωρινού δασμού στις εισαγωγές φαινόλης που κατασκευάσθηκε και εξάχθηκε από την Shell Chemical Company·  ότι, κατά συνέπεια, ενδείκνυται να τροποποιηθεί το άρθρο 2 του κανονισμού (ΕΟΚ) αριθ. 90/82 προκειμένου να καταστεί σαφέστερο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 90/82 αντικαθίσταται από το ακόλουθο κείμενο:  «Άρθρο 2  Τα ποσά που αποτέλεσαν αντικείμενο εγγυήσεως υπό μορφή προσωρινού δασμού αντιντάμπινγκ, σύμφωνα με τον κανονισμό (ΕΟΚ) αριθ. 2017/81, εισπράττονται οριστικά μέχρι τα ποσοστά που καθορίζονται στην παράγραφο 3 του παραπάνω άρθρου 1, εκτός από τα ποσά που αποτέλεσαν αντικείμενο εγγυήσεως υπό μορφή προσωρινού δασμού αντιντάμπινγκ στη φαινόλη που κατασκευάσθηκε και εξάχθηκε από την Shell Chemical Company, τα οποία επιστρέφονται.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 31 Μαρτίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 12 της 18. 1. 1982, σ. 1.